4B

Vuggestuen Skrig og Skrål

Suttevej 22

2814 Rollinge Kolding, den 27. august 2020

Att. Pædagogisk leder Hans Hansen

*Ansøgning til stillingen som pædagogisk assistent*

***Pædagogisk assistent med gejst og solid erfaring***

Jeg har læst jeres stillingsopslag med stor interesse. Det førte mig ind på jeres hjemmeside, hvor jeg blev endnu mere bekræftet i, at ”Skrig og Skrål” er en institution for mig. Bare navnet får mig til at trække på smilebåndet 😊.

**Det kan jeg tilbyde fagligt**

Med 5 års erfaring fra en vuggestue, der lå i en stor have og nær en sø, har jeg masser at byde på i forhold til jeres fokus på børn og natur. Jeg ved en masse om biologi, som jeg også kan formidle til de 0-3-årige, og har også mange idéer til, hvordan naturen kan bruges til leg og bevægelse. Jeg ser naturen som et godt redskab til at danne et spændende og sjovt fællesskab, hvor der er plads til alle, uanset forudsætninger.

Jeg synes, vores arbejde med de 0-3-årige er et af de vigtigste job i samfundet, fordi vi her er med til at skabe fremtidens mennesker. Det er et stort ansvar, som jeg gerne tager på mig.

Noget andet, jeg lægger meget vægt på, er det gode samarbejde med forældrene, der trods alt er dem, der kender børnene bedst. Sammen kan vi udvikle nogle glade og selvstændige unger med selvtillid og empati over for andre.

Jeg har løbende efteruddannet mig for at holde min faglighed ved lige. I mit CV kan I læse mere om min faglige profil og de kurser, jeg har taget.

**Sådan er jeg som person**

Ved at ansætte mig får I en kollega, som er:

* engageret i sit arbejde og ansvarsbevidst og initiativrig
* mødestabil
* god til at sætte aktiviteter i gang både inde og ude
* god til at samarbejde og sparre – både med ledelsen, kolleger og forældre
* et stort legebarn, der elsker at være aktiv sammen med børnene
* udadvendt og fleksibel.

Jeg håber, at min ansøgning har vakt jeres nysgerrighed på at møde mig til en samtale.

Med venlig hilsen Petra A. Unmack